การจัดการ

1. โครงสร้างการจัดการ

  อำนาจหน้าที่ของคณะกรรมการบริษัทฯ

1.  คณะกรรมการบริษัทฯ มีหน้าที่กำหนดนโยบายของบริษัทฯ
    เพื่อที่จะให้บรรจุถึงเป้าหมายตามที่ตกลงไว้กับผู้ถือหุ้นของบริษัทฯ

2.  มีอำนาจวินิจฉัยในการประชุมคณะกรรมการบริษัทฯ โดยให้ถือเสียงข้างมากในการชี้ขาด
    กรรมการหนึ่งคนมีเสียงหนึ่งเสียงในการลงคะแนน
    เว้นแต่กรรมการซึ่งมีส่วนได้เสียในเรื่องใดไม่มีสิทธิออกเสียงลงคะแนนในเรื่องนั้น

3.  คณะกรรมการต้องมีประชุมอย่างน้อย 3 เดือนต่อครั้ง
    กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนที่ประชุมผู้ถือหุ้น

4.  คณะกรรมการมีอำนาจพิจารณากำหนด เปลี่ยนแปลง แก้ไข ชื่อกรรมการ
    และหรืออำนาจกรรมการซี่งมีอำนาจลงลายมือชื่อแทนบริษัทฯได้

    วิธีการแต่งตั้งกรรมการบริษัทฯ

ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1.
    เลือกบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ใด้รับเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงมีเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

วิธีการถอดถอนกรรมการบริษัทฯ

  ที่ประชุมผู้ถือหุ้น
  อาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
  โดยผู้ถือหุ้นที่มาประชุมและมีสิทธิออกเสียง

  จำนวนกรรมการสูงสุด-คน

  ทั้งนี้กรรมการของบริษัทฯ ต้องมีอย่างน้อยห้าคน
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

สิทธิของผู้ลงทุนรายย่อยในการแต่งตั้งกรรมการ

-ไม่มี –

อำนาจหน้าที่ของคณะกรรมการบริหาร

  กรรมการบริหารมีหน้าที่ที่จะต้องปฏิบัติตามนโยบายของบริษัทฯ
  ที่ได้กำหนดไว้โดยคณะกรรมการของบริษัทฯ
  ทั้งนี้เพื่อให้บรรลุถึงวัตถุประสงค์ของมติที่ประชุมผู้ถือหุ้น

วิธีการลงนามผูกพันบริษัท

  นายฉัตรชัย บุญรัตน์, นางสาวกานดา งั้นเจริญ, นางยุพา วิเศษพานิช, นายดิเรค ศรีพิพัฒน์
  และ

  นายกิตติ วิไลวรางกูร สองในห้าคนนี้ลงลายมือชื่อร่วมกันและประทับตราสำคัญของบริษัท

แผนผังโครงสร้างองค์กร

บริษัท เอบิโก้ โฮลดิ้งส์ จำกัด (มหาชน)

ณ. วันที่ 31 ธันวาคม 2545

[]2. ผู้บริหาร

  ณ. วันที่ 4 มกราคม 2546 คณะกรรมการและผู้บริหารของบริษัทมีจำนวนทั้งสิ้น
  มีรายชื่อดังต่อไปนี้

  ชื่อ - สกุล ตำแหน่ง

  นายฉัตรชัย บุญรัตน์ รักษาการประธานกรรมการบริษัท

  นายฉัตรชัย บุญรัตน์ กรรมการ และประธานกรรมการบริหาร

  นางสาวกานดา งั้นเจริญ กรรมการ

  นางยุพา วิเศษพานิช กรรมการ

  นางจินตนา บุญรัตน์ กรรมการ

  นายวรเทพ เลิศชัยอุดมโชค กรรมการ

นายเขมทัต สุคนธสิงห์ กรรมการอิสระ

นางสาวสุทธินี ศุภจิต กรรมการอิสระ

นายดิเรค ศรีพิพัฒน์ กรรมการและกรรมการบริหาร

นายกิตติ วิไลวรางกูร กรรมการ , กรรมการบริหาร และกรรมการผู้จัดการ

ฝ่ายจัดการ

  นายกิตติ วิไลวรางกูร กรรมการผู้จัดการ

3. ค่าตอบแทนผู้บริหาร

  ค่าตอบแทนที่เป็นตัวเงิน

- ค่าตอบแทนรวมของกรรมการทุกคน มีเพียงเบี้ยประชุมเท่านั้น

- ค่าตอบแทนรวม (เงินเดือนและโบนัส) ของผู้บริหารทุกคนในปี 2545 ไม่มีค่าตอบแทน

4. นโยบายการจ่ายเงินปันผล

  บริษัทฯ มีนโยบายการจ่ายเงินปันผลร้อยละ 60 ของกำไรสุทธิ
  ตราบเท่าที่การจ่ายเงินปันผลดังกล่าวไม่กระทบถึงทุน และการดำเนินงานของบริษัท

บริษัทย่อย ไม่มีนโยบายการจ่ายเงินปันผล

คำอธิบายและการวิเคราะห์ของฝ่ายจัดการ

1. ด้านสภาพคล่อง จากอัตราส่วนสภาพคล่องของบริษัทฯ เปรียบเทียบกับปีก่อน ลดลงเล็กน้อย
เนื่องจากบริษัทฯได้ปรับปรุงรายการสินทรัพย์ให้มีมูลค่าตามราคาปัจจุบันตามมาตารฐานการบัญชี
ส่วนทางด้านหนี้สินหมุนเวียน ส่วนใหญ่เป็นภาระหนี้สินที่อยู่ระหว่างการปรับโครงสร้าง
ส่งผลให้อัตราส่วนสภาพคล่องยังคงใกล้เคียงกับปีก่อน

2. ด้านโครงสร้างเงินทุน บริษัทมีอัตราส่วนหนี้สินต่อส่วนของผู้ถือหุ้นเพิ่มขึ้นจากปีก่อน
สาเหตุหลักมาจากผลขาดทุน และการตั้งสำรองค่าเผื่อหนี้สูญ
ในปีปัจจุบันส่งผลให้ส่วนของผู้ถือหุ้นลดลง อย่างไรก็ดี
บริษัทฯอยู่ในระหว่างชำระหนี้ตามสัญญาปรับปรุงโครงสร้างหนี้ ที่เป็นหนี้ส่วนใหญ่
และในส่วนที่เหลือกำลังอยู่ในระหว่างการดำเนินการปรับโครงสร้างหนี้
เพื่อให้ส่วนของผู้ถือหุ้นดีขึ้นในอนาคต

3. ด้านความสามารถในการทำกำไร ในปี2545 บริษัทฯมีอัตรากำไรขั้นต้น 24.67% ซึ่งสูงกว่าปี
2544 เท่ากับ 8.88% เป็นผลมาจากการจัดการทางด้านวัตถุดิบ
และการลดต้นทุนการผลิตในธุรกิจรับจ้างผลิตนมพร้อมดื่ม

4.  ด้านประสิทธิภาพในการดำเนินงาน บริษัทฯ
    มีประสิทธิภาพในการดำเนินงานโดยรวมดีขึ้นจากปีก่อน โดยบริษัท

พยายามควบคุมค่าใช้จ่ายและพัฒนาบุคลากรเพื่อเพิ่มผลผลิตการทำงานให้มากขึ้น นอกจากนี้บริษัทฯ
ยังได้ปรับปรุงกระบวนการทำงานให้สอดคล้องกับสภาพเศรษฐกิจปัจจุบัน
เพื่อสร้างความสามารถในการแข่งขันในอนาคตอีกด้วย

ผลการดำเนินงานปี 2545 เปรียบเทียบกับปีก่อน

บริษัทฯมีผลขาดทุนสุทธิในปี 2545 เท่ากับ 160.91 ล้านบาท
โดยสาเหตุหลักจากการตั้งสำรองค่าเผื่อหนี้สูญ
และรายการตัดจ่ายประเภทค่าความนิยมและค่าเสื่อมราคา เมื่อเปรียบเทียบกับปี 2544
โดยไม่นำผลกำไรจากการปรับโครงสร้างหนี้มารวม ก็ถือว่าลดลงจากปีก่อน โดยในปี 2544
มีผลขาดทุนสุทธิก่อนรวมรายการกำไรจากการปรับปรุงโครงสร้างหนี้ เท่ากับ 180.06 ล้านบาท

ส่วนธุรกิจรับจ้างผลิตนมพร้อมดื่มมีผลกำไรสุทธิในปี 2545 เท่ากับ 2.58 ล้านบาท เพิ่มขึ้นจากปี
2544 ซึ่งมีผลขาดทุน เท่ากับ 24.74 ล้านบาท คิดเป็น 110.43% จากปี 2544